મુંબઈ- ભારતીય સિનેજગતની ચાંદની એટલે કે શ્રીદેવી ગત શનિવારે રાત્રે અચાનક જ દુનિયાને અલવિદા કરીને જતી રહી. શ્રીદેવીના અચાનક નિધનથી તમામ લોકોને આઘાત લાગ્યો છે. શ્રીદેવી પોતાના સંબંધીના લગ્નમાં હાજરી આપવા પરિવાર સાથે દુબઈ ગઈ હતી. દુબઈના સમાચાર પત્રએ કપૂર પરિવારના નજીકના સૂત્રોના હવાલેથી લખ્યું છે કે, શનિવારની સાંજે કાર્ડિયાક એટેકના લીધે શ્રીદેવીનું મોત થયું તે પહેલાં શ્રીદેવી પોતાના પતિ બોની કપૂર સાથે ડ્રીમ ડિનર ડેટ પર જવાની તૈયારી કરી રહી હતી.